My Sunday-go-to-meetings en die N1-verkeer | Die Joernaal van Kaalvoet
Die Joernaal van Kaalvoet
Daar's 'n maniac op die freeway wat my jaag as die ander ouens cruise
« Tant Magdel se asem
My nuwe wasmasjien »
My Sunday-go-to-meetings en die N1-verkeer
Augustus 31, 2009 deur Kaalvoet
Ek sit laasweek langs 'n bekende Afrikaanse sanger op die errie terug van Jozi af. En die bliksem het my glad nie herken nie. Dis toe dat ek hom ook in sy moer stuur en kliphard ignoreer. Ons mense wat famous is, vat nie kak van mense wat dink hulle is famous nie.
Ek en die kerel het wel redelik baie in gemeen. Ons altwee is voormalige plaaskinners, ons het altwee ons drankgeld verdien deur vir kuiergat studente in kroee te sing, ons wil waarskynlik altwee 'n nuwe kitaar he, en ek kon sien hy like ook nie SAL se aandete nie.
Ek stap vanoggend agterom my bakkie om die hek toe te maak, en ek vang daai reuk van 'n koue dieselenjin in die oggendlug. Dis nou na ek op my stoep sit en koffie drink het en die reiers dopgehou het, en my visarend, Magnus geroep het na sy nuwe laaitie daar van Gustav se kant af.
Oppad Kaap toe ry ek verby 'n melkplaas, en die beesmis stoom nog so in die oggend. Ek kan ook sien hoe die graan begin aar.
Op die N1 kry ek 'n lorrie vol skaap oppad Maitland toe, en net na die Okavango brug draai 'n lorrie vol vark af Stikland toe.
Ek kry in my dayjob daagliks te doen met mense van my ouderdom wat nog eendag sal plaas toe gaan. Ek kry ook net so baie te doen met mense wat ook wou geboer het. En dikwels is die tweede lot net 'n ouer weergawe van die eerste lot.
In my soms kinderlike onwetendheid, glo ek nog vas dat sal kan teruggaan plaas toe. Ek glo vas dat ek weer vroegoggend by die kelder sal kan staan met 'n vars vrag druiwe, of met 'n staanvrag koring by Klipheuwel se silo's.
Maar tot dan is dit ek en my Sunday-go-to-meetings en die N1-verkeer.
Posted in Uncategorized | 4 Kommentaar
op September 1, 2009 at 5:40 nm | Antwoord Krista
Ai, issit nie wreed nie? Ons sou ook graag eendag as ons groot is wou boer, maar daar is nie (agter)grond in ons familie nie . . . 😉
op September 2, 2009 at 8:24 nm | Antwoord gustav
Dit was Theuns nê? … 🙂 Moenie worrini … ek dink die ou se oë is besig om te gaan … hy't my ookie herken nie!